
Es-selamu ´alejkum,


Citala sam jednu knjigu, te u njoj nasla da supruznici treba da pruze maximalno zadovoljstvo jedno drugom, ali da to ne prelazi u perverznost. Da li ta perverznost podrazumijeva ono sto neko od supruznika smatra perverznim, kao npr. oralno zadovoljavanje?


Allah vas nagradio!


Es-selamu álejkum wrwb


* 
* 
* 
* 
* 
* 
* 

 
Da li je zabranjeno oralno zadovoljavanje kod bračnih parova?

Ne, nikako. To se ne smatra perverznošću. Što se tiče seksualnih tehnika, važno je reći da ne postoje nikakva pravila ili zakoni ni u predigri ni u samom odnosu. Jedini zakoni i pravila su oni koje su postavili sami partneri svojim zajedničkim, a vrlo često i prećutnim, sporazumom. Sve što pruža zadovoljstvo supružnicima ispravno je i primjereno; a sve što je i jednom i drugom neugodno, nije ispravno. Jedina granica kod ovog općeg pravila jeste šerijatsko ***[pravilo](https://pitajucene.com/search/pravilo/questions/ "Pretraži pitanja o pravilima")*** koje zabranjuje prilazak ženi u analni otvor. ***[Poslanik](https://pitajucene.com/search/poslanik/questions/ "Pretraži pitanja o poslanicima")*** s.a.v.s. je rekao: *„Allah neće ni pogledati čovjeka koji ima odnos sa svojom ženom u analni otvor.“* (En-Nesai i Ibn Hibban)


U drugom hadisu rekao je: *„Proklet je onaj ko ima odnos sa svojom ženom u analni otvor.“*(Ebu Davud) Ovo je prljava i nastrana pojava, bukvalno oponašanje životinja. Ona je oprečna načelima vjere, morala i veoma štetna po zdravlje.


Što se tiče metoda međusobne stimulacije u predigri, šerijat dozvoljava i mužu i ženi da vide, poljube, dotaknu, mirišu ili stimulišu bilo koji dio partnerovog tijela. Prema tome, oralni seks kako se naziva u ovome dijelu svijeta, dozvoljen je, jer ne postoji kur’ansko-hadiski tekst koji ga zabranjuje, niti se on suprotstavlja općim principima seksualnog odgoja. U osnovi stvari su dozvoljene sve dok se ne pojavi kur’ansko-hadiski tekst koji ih zabranjuje. Poslanik s.a.v.s. kaže da sve ono što nije spomenuto u kontekstu zabrane jeste milost Allaha prema svojim robovima.


Sve što sam ovdje rekao odnosi se na legalno zasnovan ***[brak](https://pitajucene.com/search/Brak/questions/ "Pretraži pitanja o braku")*** i legalne bračne partnere. U svemu ovome osnovno je pravilo međusobno zadovoljstvo i fleksibilnost. Ako jedan od partnera ne voli određenu seksualnu radnju, onda onaj drugi treba da se ravna prema njegovim osjećanjima. Što se tiče muške sperme po svim medicinskim analizama ona je čista jer u sebi sadrži proteine. Njeno izbacivanje po tijelu supruge ili ejakulacija u usta nemaju svoju zapreku u šeriatu ukoliko i jedan i drugi partner budu zadovoljni takvim činom.


**Hfz. mr. Senaid Zajimovic**


preuzeto sa <http://www.n-um.com>


